নির্বাচনের ঠিক মুখে মুখেই প্রশ্নের মুখে 'সততার প্রতীক'-এর সততা। মোক্ষম সময়ে নারদ স্টিং অপারেশনের ভিডিও প্রকাশ বিপাকে ফেলেছে শাসক দলকে। ঘুষ নিতে দেখা গেছে একদা মুখ্যমন্ত্রীর ডান হাত মুকুল রায় থেকে প্রাক্তন মন্ত্রী মদন মিত্র, মেয়র শোভন চট্টোপাধ্যায় থেকে তৃণমূলের তাবড় নেতাদের।  নারদ ভিডিও চিন্তার ভাঁজ ফেলেছে তৃণমূল কংগ্রেসের 'হেভিওয়েট' নেতাদের কপালে। শুরুর দিকে ভিডিওর সত্যতা নিয়ে প্রশ্ন তুলে মানহানির মামলা করার হুঙ্কার দিয়েছিলেন তৃণমূলের মুখপাত্র ডেরেক ও'ব্রায়েন।
 ওয়েব ডেস্ক:  নির্বাচনের ঠিক মুখে মুখেই প্রশ্নের মুখে 'সততার প্রতীক'-এর সততা। মোক্ষম সময়ে নারদ স্টিং অপারেশনের ভিডিও প্রকাশ বিপাকে ফেলেছে শাসক দলকে। ঘুষ নিতে দেখা গেছে একদা মুখ্যমন্ত্রীর ডান হাত মুকুল রায় থেকে প্রাক্তন মন্ত্রী মদন মিত্র, মেয়র শোভন চট্টোপাধ্যায় থেকে তৃণমূলের তাবড় নেতাদের।  নারদ ভিডিও চিন্তার ভাঁজ ফেলেছে তৃণমূল কংগ্রেসের 'হেভিওয়েট' নেতাদের কপালে। শুরুর দিকে ভিডিওর সত্যতা নিয়ে প্রশ্ন তুলে মানহানির মামলা করার হুঙ্কার দিয়েছিলেন তৃণমূলের মুখপাত্র ডেরেক ও'ব্রায়েন। কিন্তু পরে আর সেদিকে এগোয়নি শাসক দল। তবে কি নারদ কাণ্ড নাড়িয়ে দিয়েছে রাজ্য রাজনীতিকে? ভোটের আগে শাসক দলের এই ধাক্কা কি প্রভাব ফেলবে ভোট বাক্সে? ২৪ ঘণ্টার সমীক্ষা বলছে নারদ কাণ্ডের তেমন কোনও প্রভাব পড়বে না নির্বাচনের ফলাফলে। স্টিং অপারেশনে মাত্র ৩ শতাংশ ভোট কমবে তৃণমূলের। এই ৩ শতাংশের ১ শতাংশ যাবে বামেদের ঘরে। বাকি ২ শতাংশ ভাগ হবে অন্যান্যদের মধ্যে।  এরপর যে দ্বিতীয় প্রশ্নটা উঠে আসে তা হল, নারদ ভিডিওর কী প্রভাব পড়বে নেতাদের ব্যক্তিগত ফলাফলে? সরাসরি লক্ষ লক্ষ টাকা যাদের ঘুষ নিতে দেখেছে সাধারণ মানুষ, তাঁদের নামের পাশে কি জ্বলবে সবুজ বোতামটা? কী বলছে সমীক্ষা? এখানেও হাওয়াটা শাসক দলের পক্ষেই যাবে। এক ঝলকে দেখে নিন কাদের দেখা গেছে নারদের ভিডিওতে -
১. মুকুল রায় (প্রাক্তন রেলমন্ত্রী), ২. মদন মিত্র (প্রাক্তন ক্রীড়ামন্ত্রী), ৩. ফিরহাদ হাকিম (পুর ও নগরোন্নয়ন মন্ত্রী), ৪. সুব্রত মুখোপাধ্যায় (পঞ্চায়েত মন্ত্রী), ৫. শোভন চট্টোপাধ্যায় (মেয়র), ৬. প্রসূন বন্দ্যোপাধ্যায় (সাংসদ, ফুটবলার), ৭. সৌগত রায় (সাংসদ), ৮. সুলতান আহমেদ (সাংসদ), ৯.কাকলি ঘোষ দস্তিদার(সাংসদ), ১০. শুভেন্দু অধিকারী (সাংসদ), ১১. অপরূপা পোদ্দার (সাংসদ)।